Diari Oficial de la Generalitat Valenciana


Sumari del DOGV 3051, del 06-08-1997 (1997/9286)

RESOLUCIÓ 12 de juny de 1997, del director general d'Interior, de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada 'Fundación Síndrome de Down de Castellón.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3051

Data del DOGV
:   06-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/9286


Data del document
:   12-06-1997

Organisme emissor
:   Conselleria de Presidència

Tipus de document
:   Resolució

RESOLUCIÓ 12 de juny de 1997, del director general d'Interior, de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada 'Fundación Síndrome de Down de Castellón.  
Vist l'expedient pel qual se sol·licita inscriure en el Registre de Fundacions de la Comunitat Valenciana la denominada Fundación Síndrome de Down de Castellón, incoat en data 12 de febrer de 1997, amb número de registre 9.781, pel Sr. Tomás Ramos Fabregat, com a president de la Fundació, en base als següents  
Fets  
Primer  
Que en data 30 de desembre de 1996, el Sr. Tomás Ramos Fabregat, el Sr. Salvador-Manuel Garbí Simó i el Sr. José Uceda Cabezuelo, en nom i representació de l'entitat Asociación Síndrome de Down de Castellón en la seua condició respectiva de president, tresorer i vocal d'aquesta, van comparèixer davant el Sr. Ángel Olmos Martínez, notari de l'Il·lustre Col·legi de València, districte Castelló, amb residència a Vila-real, i van manifestar en aquest acte la voluntat de constituir la denominada Fundación Síndrome de Down de Castellón, constitució que es va dur a terme mitjançant escriptura d'aquesta data i amb el número de protocol 1788, atorgada pel citat notari.   
Així mateix, el Sr. Luis Balado Soler, en el seu propi nom i dret, va comparèixer a l'acte de constitució als efectes de l'acceptació del seu nomenament, com a patró de la citada Fundació.   
Mitjançant diligència del citat notari, de data 31 de desembre de 1997, adherida a l'acta fundacional, el Sr. Eduardo-José Granados Fernández i el Sr. José-Luis Miralles Fábrega, es van incorporar com a patrons i acceptaren el seu nomenament.  
Segon  
Que en la citada escriptura de constitució de la Fundació Síndrome de Down de Castellón, van ser detectats pel Protectorat de Fundacions certs errors que han sigut esmenats pels compareixents a l'acte constitucional en representació de l'entitat Asociación Síndrome de Down de Castellón, mitjançant nova escriptura pública de rectificació, autoritzada pel mateix notari, en data 28 de maig de 1997 i número 916 de protocol.  
Tercer  
Segons l'article 6 dels estatuts, la Fundació té per objecte la promoció i realització de totes aquelles activitats que contribuïsquen a la millora de les condicions de vida i procuren la plena integració familiar, social i laboral, i el desenvolupament d'una vida normal, de les persones amb la síndrome de Down, i, subsidiàriament, de les que tinguen qualsevol altra classe de minusvàlues.  
En el desplegament d'aquestes finalitats, podrà integrar-se en federacions i altres entitats d'àmbit geogràfic superior o de finalitats anàlogues, sempre que això no supose la pèrdua de la seu identitat.  
Per a la consecució de l'objectiu expressat, la Fundació destinarà els seus recursos, entre altres, a les finalitats següents:  
a) Promoure i finançar la realització d'estudis i investigacions als camps de la Medicina, Psicologia, Educació, Sociologia, Dret i altres ciències, relacionades amb el coneixement de les causes i efectes de la síndrome de Down i altres minusvàlues, així com l'aplicació de les mesures de tota índole que puguen contribuir a la millora de la salut i potenciació del desenvolupament integral i de la vida en societat de les persones amb la síndrome de Down.  
b) Promoure i finançar l'edició i distribució de publicacions, la celebració de cursos, conferències i, en general, de qualssevol altres activitats que possibiliten la informació i formació de pares, tutors, professionals i altres persones relacionades amb la síndrome de Down.  
c) Realitzar activitats de prevenció i facilitar serveis d'informació, orientació i suport a les famílies on algun dels seus membres tinga la dita síndrome.  
d) Procurar que els diversos serveis i ajudes existents siguen utilitzats per totes les persones amb la síndrome de Down, sense cap discriminació per motius econòmics, socials, polítics, religiosos o de qualsevol altre tipus.  
e) Procurar que tota persona, amb la síndrome de Down, reba els serveis i atencions que necessite, arribant fins i tot a la prestació d'ajuda econòmica, material i personal quan resulte imprescindible, una vegada esgotades les via públiques de subvenció, exercint tasques d'intermediació en la relaciones dels beneficiaris amb les administracions públiques.  
f) Promoure la creació, si es considerara necessària, d'aquells serveis que puguen ajudar l'assistència, atenció, educació, formació i millor aprofitament del temps lliure de les persones amb la síndrome de Down.  
g) Col·laborar i intercanviar informació, experiències i serveis amb unes altres persones o entitats que realitzen activitats tendents a finalitats similars.  
h) Captar recursos humans i materials per al desenvolupament de les finalitats de la Fundació.  
Tot això segons els principis generals d'actuació exposada en l'article 7 estatutari.   
Quart  
La xifra de la dotació o capital fundacional inicial és de nou milions dues-centes setanta mil pessetes (9.270.000 PTA), en efectiu metàl·lic, aportada per l'Asociación Síndrome de Down de Castellón.  
L'acreditació d'aquesta aportació dinerària figura en un certificat de l'entitat financera Caixa Rural Castelló, incorporat a l'escriptura de constitució.  
Cinquè  
D'acord amb allò previst en la Disposició 3) de l'acta fundacional i el capítol tercer dels estatuts, el Patronat és l'òrgan suprem de govern, administració i representació de la Fundació. Es trobarà format per un màxim de catorze membres, que exerciran les seues funcions amb caràcter indefinit, però cessaran, a més de les causes especificades en la legislació vigent, per la pèrdua de la condició que va determinar la seua designació. El Patronat el formaran els membres següents:   
- Les persones que en cada moment ocupen els càrrecs de president, secretari i tresorer de l'Asociación Síndrome de Down de Castellón.  
- Les persones que hagen ocupat el càrrec de president de l'Asociación Síndrome de Down de Castellón.  
- Les persones físiques o jurídiques, de reconeguda solvència, prestigi i competència en l'àmbit dels serveis socials, ensenyament, investigació o benestar social, designades per l'Assemblea General de l'Asociación Síndrome de Down de Castellón, la qual podrà delegar aquesta facultat en el propi Patronat.  
- Les entitats públiques o privades que participen o contribuïsquen en la dotació o ampliació dels fons patrimonials de la Fundació, i que per a tal finalitat siguen designades per l'Assemblea General de l'Asociación Síndrome de Down de Castellón, la qual podrà delegar igualment aquesta facultat en el propi Patronat.  
El Patronat inicial és el següent:  
- President. Sr. Tomás Ramos Fabregat.  
- Secretari. Sr. Salvador-Manuel Garbí Simó.  
- Vocals. Sr. José Uceda Cabezuelo; Sr. Luis Balado Soler; Sr. Eduardo-José Granados Fernández i Sr. José-Luis Miralles Fabrega.  
Tots els designats van acceptar els seus respectius nomenaments.  
Sisè  
La resta de l'articulat estatutari regula totes les qüestions previstes legalment en matèria de fundacions.  
Fonaments jurídics  
Primer  
La Constitució recull, en el títol I, capítol II, secció II, article 34, el dret de fundació per a finalitats d'interès general.  
Segon  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de finalitats d'interès general, circumstàncies que concorren en aquest cas.  
Tercer  
Examinades les finalitats de la Fundació, la dotació, com també les aportacions efectivament realitzades, les finalitats es consideren d'interès general, i les aportacions inicialment suficients per a la inscripció, de conformitat amb allò establert en l'article 11.b) del Decret 60/1995, de 18 d'abril, del Govern Valencià de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.  
Quart  
La carta fundacional i els estatuts continguts en l'escriptura pública de 30 de desembre de 1996, esmenats per una altra de 28 de maig de 1997, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la Fundació pot ser reconeguda, tenint en compte la finaliltat que persegueix, segons l'article 6 dels seus estatuts.  
Cinquè  
L'expedient ha sigut tramitat per la Direcció General d'Interior, de la Conselleria de Presidència, a través del Servei d'Entitats Jurídiques, en virtut de les atribucions que té conferides pels Decrets 4/1997 i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, i l'article 10 de l'Ordre de 23 de maig de 1996, en la redacció donada a aquesta per Ordre de 25 de novembre de 1996, en què es refereix a l'estructura administrativa a nivell de servei.  
Vists la Constitució, la Llei 30/1994, de 24 de novembre, el Reial Decret 316/1996, de 23 de febrer, pel que s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i altra normativa d'aplicació pertinent, resolc:  
Primer  
Inscriure com a Fundació la denominada Fundación Síndrome de Down de Castellón en el Registre de Fundacions de la Comunitat Valenciana, amb el número 45(C) i classificar-la com benèfica. El seu domicili radicarà a Castelló de la Plana, avinguda de l'Alcora, 130-1r.  
Segon  
Aprovar els estatuts amb què ha de regir-se la Fundació, elevats a escriptura pública davant el Sr. Ángel Olmos Martínez, notari de l'Il·lustre Col·legi de València, districte Castelló, amb residència a Vila-real, en data 30 de desembre de 1996, amb el número 1.788 de protocol i esmenats pel mateix notari en data 28 de maig de 1997, amb el número 916 de protocol.  
Tercer  
Aprovar el nomenament del primer Patronat, segons figura en l'antecedent cinquè d'aquesta resolució.  
Notifiqueu la presente resolució, i advertiu que contra aquesta, que no esgota la via administrativa, podrà presentar recurs ordinari davant aquest mateix òrgan o davant l'Hble. Sr. conseller de Presidència, en el termini d'un mes, comptador des de la data de la seua notificació, de conformitat amb el que disposa el Decret 60/1995, de 18 d'abril del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 12 de juny de 1997.- El director general d'Interior: José López Garrido